lflage/wiki-talks huggingface dataset:
Diskussion:Deinosuchus

thread_title:  Huskeliste 

message: Jeg har ét spørgsmål. Er det ikke en smule drastisk at allerede udnævne denne artikel som lovende, når ikke engang har været her i en uge? Jeg ved godt, at det var mig der oprettede den, men så god syntes jeg nu heller ikke, at den er. Der er blandt andet stærkt brug for en grammatik-nørd til at ordne alt det, jeg ikke har husket, da jeg oprettede den, for der er en hel del, der halter grammatik-mæssigt, fordi jeg var lidt for hurtig på aftrækkeren. Så hvad er det, der gør den værdig til at være lovende, og allerede blot få dage efter, at den blev oprettet? Kilderne er rigtig gode, det synes jeg også, men alligevel... Er det nok? Bare en tanke. --Greasysweet 30. dec 2011, 15:42 (CET) -
replies: text: Ja, det var jo mig der gav artiklen lovende-markeringen. Jeg mener (naturligvis) ikke, at det er ukorrekt at udnævne den til lovende, selv om den kun har eksisteret i få dage. Jeg skal gerne indrømme, at jeg ikke har læst den tilbundsgående, men jeg kan da se, at den er oversat fra en featured engelsk artikel, og da emnet er universelt, har jeg ikke nogen forventninger om, at der skal tilføjes en speciel dansk vinkel, så derfor mener jeg, at den omfangs- og indholdsmæssigt er i orden. Prøv at se på, hvad der kræves af en lovende artikel: "Den skal først og fremmest være i stand til (potentielt) at blive forbedret til en god artikel inden for en overskuelig fremtid (..)", og det mener jeg, at artiklen fuldt ud lever op til. Grammatik og stavning er langt lettere at gøre noget ved end fx manglende kilder, dårlig struktur, manglende afsnit osv. Mvh. Arne (Amjaabc) 31. dec 2011, 00:00 (CET)
replies: text: :Der er alt for mange gentagelser i artiklen, fx står der to steder at navnet kommer fra deinos (δεινός), "frygtelig", og soukhos, "krokodille". Der mangler lidt restoversættelse, evt. infoboks. Nogle banale ting, som er generelle for krokodiller og alligatorer kunne måske udelades, eller også burde det fremgå at fx moderne krokodiller også nøjes med at have næsen over vandet. Engelsksprogede kilder er i orden, da emnet er universelt. Men en enkelt dansk kilde kunne være fint. Godt nytår --Med venlig hilsen Necessary Evil 31. dec 2011, 01:14 (CET)
thread_title:  Lovende artikel
Diskussion:Centralmassivet

message: Jeg har valgt at afvise denne artikel til LA. En reference er ikke nok til at kunne blive LA, desuden er indholdet ikke omfangsrigt nok. Men ellers en fin start på artiklen, men på nuværende tidspunkt ikke nok. --Morten1997 (diskussion) 22. feb 2014, 23:51 (CET)
thread_title:  LA
Diskussion:Aiguille du Midi

message: Jeg synes dette afsnit bør undlades i artiklen: "Toppen har i dag en udsigtsplatform med cafe, restaurant og souvenirbutik. Skiløjpen Vallée Blanche begynder her, og den nærliggende hytte Cosmiques er startpunkt for ture til toppen af det nærliggende Mont Blanc." Det lyder af turistguide. --JBM (diskussion) 7. aug 2019, 08:42 (CEST)
thread_title:  Turisguideinformation
Diskussion:Niels Bruun

message: Vi har modtaget tilladelse omkring brug af tekst fra http://www.nielsbruun.com/ de nærmere detaljer er p.t. under afklaring. --MGA73 2. jan 2012, 21:36 (CET)
replies: text: Denne afklaring kom desværre aldrig. Tilladelsen var ikke tilstrækkelig klar fx mht. om tilladelsen gav lov til at kopiere materiale fra nævnte side eller om det kun var det brugeren selv lagde op. --MGA73 (diskussion) 29. jul 2014, 22:31 (CEST)
thread_title:  Tilladelse
Diskussion:Atlanta-kampagnen

message: Jeg har rettet artiklen igennem en række steder for at sikre korrekte links, rydde lidt op, forbedre sproget, m.v. Men en gennemgående ting, der slår mig er anvendelsen af "overfor"/"over for", som en kyndig person bør kigge nærmere på.
Hedder det "konfødererede" eller "konføderale"?
I afsnittet om Slaget ved Utoy Creek, står der styrke deres stillinger med forhugninger. Hvad er forhugninger? --|EPO| COM: 1. mar 2012, 13:44 (CET)
replies: text: I Gyldendals Røde engelsk-dansk ordbog oversættes abatis eller abattis med forhugning.

text: I Hagerups illustrerede konversationsleksikon (4. udgave, 1949) står der: Forhug er en passiv Hindring, der dannes af fældede Træer, hvis Grene tilspidses og vendes mod Fjenden for at hindre eller opholde hans Fremrykning. Ved naturligt F. kastes Træerne om paa Stedet (f.E. i et skovbryn), men ved kunstigt F. dannes det af mindre Træer, som maa transporteres til Anbringelsesstedet.

text: Det vil således nok være på sin plads at nævne begrebet forhugning i artiklen om abatis.

text: Med hensyn til abattage definerer den store danske: abattage, (fr., af abattre slå ned, fælde), 1 skovhugst. 2 huggeløn.

text: Det forekommer mig at være noget helt andet end abatis. Det kan man i øvrigt forvisse sig om ved at se på fransk wiki, som både har en artikel om abatis og en om abattage (om slagtning af dyr).

text: Begrebet abatis er i øvrigt defineret på denne danske hjemmeside, så det lader til at begrebet også anvendes på dansk.--Nis Hoff (diskussion) 3. mar 2012, 23:05 (CET)
replies: text: :Godt arbejde, Nis. Mit indtryk var netop fra :en:abatis, at der er tale om at fælde træer på en måde, så det forhindrer/forsinker fjendens fremrykning og dermed fungerer som et forsvarsmiddel. Jeg kunne ikke finde en oversættelse i min røde engelsk-dansk ordbog, så derfor fandt jeg ganske rigtigt ordet abattage i DSD, som jo bl.a. betyder "skovhugst" - jeg formodede derudfra, at det også kunne have den førnævnte betydning i militær sammenhæng, men jeg vil naturligvis ikke holde fast i det unødvendigt.

text: :Måske er løsningen at bruge ordet "forhug" med link til "abatis" og så droppe mit flytteforslag. Min eneste indvending er, om krigsturist.dk er autoritativ nok til at kunne afgøre sagen endeligt. Mvh. Arne (Amjaabc) (diskussion) 4. mar 2012, 00:33 (CET)
replies: text: ::Efter lidt yderligere "forskning" er jeg tilbøjelig til at tro, at det først er i nyere tid, at abatis er begyndt at optræde på dansk. Ganske vist anvendes der ganske mange franske begreber i forbindelse med forsvarsværker, men i ældre tekster (som f.eks. Horns oversættelse af Saxos danmarkshistorie) anvendes forhugning. Jeg tror derfor, at det mest korrekte er at bruge forhugning som det primære opslagsord, og omdanne abatis til en videredirigering. --Nis Hoff (diskussion) 4. mar 2012, 10:18 (CET)
thread_title:  Lovende
Diskussion:Arleigh Burke-klassen

message: Ved nærmere gennemsyn er sproget ikke lige i skabet. Fx fremgår det af indledningen, at skibet er "ganske godt udrustet til at deltage i enhver anden warfare". På dansk findes der vist et andet ord for "warfare". Desuden: "enhver anden": Betyder det også, at Burke-klassen er god til krigsførelse på land? Og videre fremgår det af indledningen: "den længste forsatte produktionsperiode nogensinde." Her er vist også noget galt. Jeg har ikke nærlæst resten af artiklen, men for en sikkerheds skyld bør sproget - inkl. kommateringen - kigges igennem med et par friske øjne. Gerne inden artiklen kommer på forsiden den 9. december 2013. Det er jo som helhed en flot artikel. --Morten Haagensen (diskussion) 13. nov 2013, 09:31 (CET)
thread_title:  Sproget bør tilrettes
Diskussion:Boeing B-52 Stratofortress

message: I linje 9 i første afsnit skrives: "forblive i aktiv tjeneste indtil 2050." Men i 2. linje i afsnittet Fremtiden for B-52 skrives:
Selv om det amerikanske luftvåben ... ... regner det med at beholde B-52H i tjeneste i hvert fald indtil 2040 --JBM (diskussion) 22. jan 2018, 21:53 (CET)
replies: text: 2040 er minimum, 2050 er den planlagte levetid, så ihvertfald til 2040, men planlagt til 10 år mere. -- Vrenak (diskussion) 22. jan 2018, 22:03 (CET)
thread_title:  Kommentar til artiklen d. 22-01-2018
Diskussion:Radering

message: Koldnålsradering er radering uden ætsning. Jeg vil gerne lave en artikel om dette emne og så henvise til den herfra (og fjerne henvisningsartiklen med navn Koldnålsradering). Det bliver nok en af de nærmeste dage. Ditlev Petersen (diskussion) 20. mar 2014, 20:39 (CET)
thread_title:  Koldnålsradering
Kategoridiskussion:Alternativ behandling

message: Jeg mener, at navnet "Alternativ behandling" på denne kategori (underkategori til kategorien "Lægevidenskab") bør ændres til "Alternativ medicin". Min begrundelse er:
* Betegnelsen "Alternativ behandling" er upræcis. Behandling af hvad, kunne man spørge. Sprogligt set kunne "Alternativ behandling" angå mange andre områder, fx alternativ kogekunst eller alternativ malerbehandling. Betegnelsen "Alternativ medicin" har den fordel, at den klargør, at det handler om helbredelse / 'lægekunst' (på latin ars medicina) og altså emnet sygdom og sygdomsbehandling.
* "Alternativ medicin" er et andet og bredere begreb end "Alternativ behandling". Således inkluderer "Alternativ medicin" fx filosofi (herunder opfattelse / forståelse af sundhed og sygdom), teori (fx sammenhængen mellem krop og psyke, fx betydningen af patientens holdning og livsstil), uddannelse (både af behandlere og patienter), erfaringsudveksling, forskning og projektvirksomhed. Forebyggelse af sygdom er også et perspektiv.
* I Wikipedia på vores nabosprog bruges ordet "medicin" og ikke ordet "behandling" i navnet på kategorien: Norsk: Kategori:Alternativ medisin ; Svensk: Kategori:Alternativmedicin ; Engelsk: Category:Alternative medicine ; Tysk: Kategorie:Alternativmedizin ; Fransk: Catégorie:Médecine non conventionnelle
I øvrigt henviser jeg til min kommentar på siden Diskussion af artiklen "Alternativ behandling": Diskussion:Alternativ_behandling
--Erik Sommer 6. jan 2012, 23:04 (CET)
replies: text: - Jeg synes, det lyder som en god og velovervejet ændring, som jeg gerne støtter. --Arne (Amjaabc) 7. jan 2012, 13:14 (CET)
-  -  -
Tak for støtten. Hvordan kan man opnå at få flere tilkendegivelser ? Hvordan kan forslaget blive godkendt eller forkastet ? Og hvis godkendt, hvordan kan ændringen blive gennemført ? --Erik Sommer 11. jan 2012, 20:41 (CET)
thread_title:  Forslag om at ændre kategoriens navn fra "Alternativ behandling" til "Alternativ medicin"
Diskussion:Katy Perry

message: Efter "hårdt arbejde" på denne artikel vælger jeg at nominere den. Artiklen er oversat fra den engelske, men håber ikke at der er alt for mange sprogblomster. Skulle de forekomme, gør mig da gerne opmærksom på den eller ret dem selv. Slåfejl kan også forekomme, men har selv prøvet på at fange de fleste. mvh Tøndemageren 7. jan 2012, 22:48 (CET)
thread_title:  Nomineret til LA 

message: Jeg har nu valgt at beskytte siden for redigering, indtil der kan argumenteres for en fuldstændig udskiftning af billederne på siden. Og argumentet "jeg synes det er pænere" er altså ikke godt nok. mvh Tøndemageren (diskussion) 17. dec 2012, 06:33 (CET)
thread_title:  Billeder 

message: Bortset fra en liste over ep'er og singler er denne artikel gået i stå i 2012. Det seneste album er  blot nævnt i liste, der er ingen omtale af det eller af Perrys karriere de seneste tre år. Derfor er der meget arbejde at gøre, hvis denne artikel skal gøre sig fortjent til "LA" - status. Se også Wikipedia:Landsbybrønden/Nedgradering, hvor der faktisk er stor konsensus om, at "GA" og "LA" om nulevende personer/ pågående begivenheder bør nedgraderes, hvis de ikke føres a jour løbende. Desværre har ingen admin (endnu) draget endelig konklusion på afstemningerne om procedure for nedgradering, men det fremmer i alt fald ikke sagen, hvis vi begynder at udnævne nævnte type artikler til "LA". For at der ikke skal være tvivl: Hvis vi kun var nået til foråret 2013 i kalenderen, ville jeg ikke tøve med en LA-status for artiklen.--Ramloser (diskussion) 21. sep 2015, 12:58 (CEST)
replies: text: Enig. Afslår under henvisning til ovenstående. --Morten Haagensen Elmose (diskussion) 7. dec 2015, 20:49 (CET)
thread_title: LA - nominering
Diskussion:Mike Lorello

message: Er denne spiller notabel? Kan se at han er ikke har været notabel til den engelske wiki. En hurtig googling giver et indtryk af, at han ikke har spille en eneste NFL-kamp. I øvrigt det samme med ham her (stats). Kwey09 8. jan 2012, 02:08 (CET)
thread_title:  Notabel?
Kategoridiskussion:Nabolag i New York City

message: Kategorien er døbt Nabolag i New York City. New York City refererer til byens navn og det bør der ikke røres på. Nabolag er et dansk ord for det amerikanske Neighborhood, betegnelsen benyttes sjældent i Danmark, men over alt i USA. I Danmark har vi traditionelt benyttet kvarter som en lignende betegnelse.
Der er dog forskelle. Nabolag er en meget uofficiel og en bred betegnelse, ofte er der overlap mellem flere nabolag. Kvarter er en mere officiel og hierarkisk benævnelse og ofte er der en historisk begrundelse for navnet.
replies: text: Men skal amerikanske nabolag også hedde nabolag på Dansk Wikipedia? Eller skal vi oversætte det til kvarter, velvidende at det ikke er helt korrekt? Er denne kategori kategoriseret korrekt?--Patchfinder 9. jan 2012, 16:42 (CET)
thread_title:  Kategoriens navn og sortering
Diskussion:Margrethe 2.s anetavle

message: Burde siden ikke hedde Margrethe 2.s anetavle og ikke Dronning Margrethe 2.s anetavle. På wikipedia hedder artiklen om dronningen jo Margrethe 2. og ikke Dronning Margrethe 2. --Johan U 10. jan 2012, 16:22 (CET)
thread_title:  Margrethe 2. eller ''Dronning'' Margrethe 2.?
Diskussion:Jomfru Fanny

message: Jeg synes, at det er meget anstrengt, for ikke at sige forkert, at kalde Jomfru Fanny for dansker. Derfor har jeg kreeret en ny kategori kaldet Personer fra Hertugdømmet Slesvig (slesvigere), som jeg efterhånden vil fylde op med en masse andre personer, som efter min mening ikke er korrekt kategoriseret i de nuværende kategorier. Inklusionskriteriet er, at man er født i Hertugdømmet Slesvig inden dette ophørte med at eksistere den 27. januar 1867, og har haft sin gerning i eller i forbindelse med hertugdømmet uanset nationalt tilhørsforhold. Calvin 11. jan 2012, 13:46 (CET)
replies: text: Forskellige kategorier eksisterer allerede, se :Kategori:Personer fra Sønderjylland og underkategorier. --KLN 11. jan 2012, 13:53 (CET)
replies: text: : OK, det accepterer jeg. Jeg havde ikke opdaget overkategorien Personer fra Sønderjylland.  Calvin 11. jan 2012, 14:01 (CET)
thread_title: Dansker eller slesviger?

message: På siden Christian 8. er hun nævnt som uægte barn med et link til denne artikel.
thread_title: Uægte barn af Christian 8. ?
Diskussion:Alter ego

message: Ud fra det jeg har læst, forstår jeg så rigtigt at et pseudonym det samme som et alter ego ? Skrevet af Allan Nielsen 11. jan 2012, 21:37 (CET)

message: Det her emne er meget interessant. En amerikansk forfatter der hedder Todd Herman behandler emnet. Hans seneste bog hedder "The Alter Ego Effect". Luria Petrucci fra Live Streaming Pros, bruger også denne teknik. Hun ar flere gange talt med Todd Herman i hendes shows på www.livestreamingpros.com og på deres YouTube kanal. Luria Petrucci behandler også emnet i hendes podcastserie, der blandt andet kan findes på Apple Podcast. Hun har registreret varemærke på hendes betegnelse på det, der hedder YOUniquely You.
(Indlæg af Ejnar Riis Hansen flyttet hertil fra artiklen af SorenRK (diskussion) 22. aug 2020, 12:04 (CEST)
thread_title:  Interessant emne
Diskussion:Julius Tholle

message: Bygningen blev under besættelsen benyttet til indkvartering af tyske tropper. Derfor blev den stukket i brand af sabotører, dog på et tidspunkt, hvor tyskerne havde forladt den. Calvin 12. jan 2012, 11:37 (CET)
thread_title: Salonen i Viborg: Schalburgtage/sabotage
Diskussion:Jet-sten

message: Artiklen er absolut relvant, men formen kunne da godt trænge til en opstamning, se evt. interwiki--Lcl 12. jan 2012, 19:19 (CET)

message: Det henstår som noget uklart, hvem referencen til Dronning Victoria egentlig henviser til.Der synes ud fra de givne oplysninger ( lod sørge-smykker af Whitby jet  fremstille i 1908 )at kunne være tale om 2; hhv,den svenske gemalinde til Gustav V,født Sophia Maria Victoria,kendt som Victoria af Baden (7. august 1862 i  Karlsruhe - 4. april 1930 i Rom ),svensk Dronning fra 1907, eller Victoria Eugenie af Battemberg( 24 oktober 1887 Balmoral Castle- 15. april 1969 Lausanne ),Spansk Dronning fra 1906 til 1930. Derimod udelukker de givne oplysninger ( lod i  1908 sørge-smykker af Whitby Jet fremstille )den Britiske Queen Victoria ( 24. maj 1819 - 22 januar 1901 )som ellers netop var kendt for at have erhvervet sig sådanne smykker.( " Jet as a gemstone was fashionable during the reign of Queen Victoria, during which the Queen wore Whitby jet as part of her mourning dress." Wiki )Queen Victoria havde altså således været død i 7 år på det anførte tidspunkt.Flight714 (diskussion) 29. jan 2013, 00:32 (CET)
replies: text: Det ser ud til, at nogen har rettet det. Det var den engelske dronning. Ditlev Petersen (diskussion) 5. mar 2017, 22:12 (CET)
thread_title:  Victoria ?
Diskussion:Thea Jensen

message: Det er en flot samling danske ungdomsrekorder, men jeg er ikke helt sikker på, at der er notabilitet nok i det? --Henrik (heb, Diskussion  Bidrag  E-mail) 13. jan 2012, 10:39 (CET)
replies: text: Enig. Normalt skal der temmelig meget til, hvis talentfulde børn og unge opnår artikel. Børn/unge-mesterskaber plejer ikke at være nok. Pugilist 13. jan 2012, 10:49 (CET)
Det usædvanlige i dette tilfælde er at denne atlet slår de nuværende rekorder suverænt og endvidere, ikke blot i én disciplin, men i hele fire discipliner. Men, pointen er forstået - atleten kan jo stoppe den dag i morgen og blive glemt.

text: Hej Tom, du slår hovedet på sømmet - nemlig, at hvis Thea stoppede i morgen, ville der formentlig ikke være nogen, der huskede hende for sportspræstationerne, selvom hun har været et stort talent. Bliver hun på et tidspunkt så meget talent, at hun opnår omtale i brede kredse (vedvarende omtale i landsdækkende aviser, tv m.v.) så kan man kigge på det, men som det er nu, mener jeg ikke, at hun opfylder betingelserne. Jeg håber da, at det kommer, og til den tid, kan artiklen jo blot gendannes - forhåbentlig med yderligere information om flere rekorder og mesterskaber. Pugilist 13. jan 2012, 11:41 (CET)
thread_title:  Notabilitet
Diskussion:Olof Palme

message: Kan ikke have mødt Gandhi i 1988, da Olof døde i 1986. Må være en fejl?
replies: text: Ja, det var en fejl. Mødet var i 1986. Tak for rettelsen. — Fnielsen 16. jan 2012, 00:10 (CET)

message: Din redigering fra Lisbet til Lisbeth stemmer ikke overens med de fleste autoritative kilde. — Fnielsen (diskussion) 8. dec 2018, 20:32 (CET)
replies: text: Hvad er det for autoritative kilder, du tænker på? Jeg kom selv på et tidspunkt i tvivl, da jeg indså, at man på flere sprog inkl. svensk i en del tilfælde møder stavemåden uden h; men svensk wiki's artikel hedder dog Lisbeth Palme, og på samme måde staves navnet i de fleste kilder til den pågældende artikel - inklusive den dødsannonce, som hendes sønner har indrykket, og som den svenske artikel også henviser til. Så jeg tænker, at Lisbeth er det mest korrekte. mvh --Økonom (diskussion) 8. dec 2018, 20:56 (CET)
replies: text: : Det er interessant med h-et. Jeg havde ikke set dødsannoncen. Jeg støtter mig til en søgning på Internettet for "Lisbeth Palme" og "Lisbet Palme" hvor aviserne normalt skriver uden h. Bogen "Underbara dagar framför oss" skriver også uden h. — Fnielsen (diskussion) 9. dec 2018, 00:30 (CET)
thread_title:  Fru Palmes navn
Diskussion:Helga Pedersen

message: En anden artikel om en norsk politiker har fået navnet Helga Pedersen (politiker), men herværende Helga Pedersen var jo også politiker, så der skal nok findes på noget andet i artikelnavnet for at skelne mellem de to artikler. --Saddhiyama 16. jan 2012, 00:04 (CET)
replies: text: Helga Pedersen (norsk politiker)? Sju hav (diskussion) 5. sep 2018, 17:26 (CEST)
thread_title:  Flertydig
Diskussion:Jens Søndergaard

message: Nedenstående er flyttet  fra artiklen Jens Søndergaards Museum, - kan evt. indarbejdes i denne artikel:

message: Jens Søndergaard blev født på Mors i 1895, men voksede op i Thy i landsbyen Hurup. Søndergaard blev som ung uddannet malersvend, hvorefter han rejste til København for at starte på Statens Tegnelærekursus, hvilket han ikke gennemførte. I 1919 startede han på Kunstakademiet i København, som han dog heller ikke gennemførte.
Jens Søndergaard er en af Danmarks anerkendte ekspressionistiske kunstnere fra miden af 1900-tallet. Han debuterede på ”Den Frie Udstilling” i København i 1919. Op igennem 1930’erne og 1940’erne opnåede Jens Søndergaard stor anerkendelse for sit arbejde.  Han udstillede på mange af landets museer og flere steder i Norden, Europa og USA. 
Jens Søndergaards malestil var ekspressionistisk, og han brød med samtidens regler for hvordan man arbejdede med farver, linjer, figurtegninger og perspektiv, og han var i sit udtryk nyskabende. 
Jens Søndergaard boede i København, men tog om sommeren ud i det danske landskab for at male. Især tog han til Nordvestjylland, hvor han malede de landskaber, han i dag er så kendt for.    (16. jan 2012, 15:05‎ Bruger:Lemvigmuseum)  
replies: text: slut flytning - Nico 16. jan 2012, 18:01 (CET)
thread_title: Jens Søndergaard – en kort biografi
Diskussion:Dansk Melodi Grand Prix 2012

message: Jeg har foretaget indtil flere rettelser af artiklen, både for at tilføje nye informationer og rette adskillige faktuelle og sproglige fejl.
Er der nogen gode argumenter for at alle mine ændringer er blevet tilbageført?--MsigDK 17. jan 2012, 21:36 (CET)
replies: text: Som jeg lige ser det, tror jeg du skal tage fat i Zeek, da det er denne bruger der har gjort det. Kan ikke umiddelbart forklare dig hvorfor. Mvh Tøndemageren 17. jan 2012, 21:58 (CET)
thread_title:  Sproglig kvalitet og faktuel korrekthed
Diskussion:Skoleristen

message: Jeg kan ikke forestille mig, at denne artikel om en gade i Viborg, som ikke eksisterer mere, kan blive længere, så den vil altså forblive en stub til evig tid. Er det rimeligt? Skal der skrives artikler om alle gader og stræder i fortid og nutid i Viborg og andre byer? Calvin 18. jan 2012, 20:03 (CET)
replies: text: Der er konsensus om at eksempler som disse, ligger under det generelle krav om notabilitet. Altså slettes artiklen. --|EPO| COM: 18. jan 2012, 20:25 (CET)
replies: text: :Jeg ser ikke den påståede konsensus - og slet ikke, hvis man inddrager de andre diskussioner, der henvises til. Jeg vil tillade mig at gendanne artiklen og henvise ønsket til WP:SLET. --Palnatoke 18. jan 2012, 21:16 (CET)
thread_title: Hvor småt kan det blive?
Diskussion:St Andrews

message: Til Henrik: Jeg kan se, at du har oprettet artiklen uden punktum efter St. Jeg ved godt, at briterne selv bruger denne stavemåde, men jeg er ret sikker på, at dansk retskrivning vil tilføje punktummet. Jeg kan se, at fx :no:St. Andrews bruger den tilsvarende lille ændring. Efter min mening svarer det til, at vi i en del tilfælde afviger en smule fra originale stavemåder med en fordanskning af fx Californien og Malmø - dvs. at man justerer en smule i forbindelse med en beskrivelse på dansk. Kort sagt, jeg vil foreslå, at artiklen flyttes til St. Andrews. Mvh. Arne (Amjaabc) 19. jan 2012, 16:21 (CET)
thread_title:  Stavemåde
Wikipedia-diskussion:Wikipedianere efter antal redigeringer

message: Der er nu gået næsten to måneder siden denne liste er blevet opdateret. Jeg har skrevet til relevante person på hans diskussionsside, men der sker absolut ingenting. Hvad kan man gøre? -93.160.114.90 20. jan 2012, 09:32 (CET)
replies: text: Siden at botten, sletter dataene på samtlige sider, synes jeg at vi skal finde en dansk bot til at opdatere den danske side. nogen bud? Trade (diskussion) 4. mar 2012, 19:05 (CET)
replies: text: :Hvis du laver en forespørgsel på WP:AOB, er der måske en botoperatør, det opdager det.  - Sarrus (d • b)  d. 4. mar 2012, 19:46 (CET)
thread_title:  Hvornår bliver listen opdateret igen? 

message: Nu har opdatering af listen atter ligget stille i nogle måneder. Er der da ikke noget af alle I kloge-Åger, der kan lave robotter og hvad ved jeg, der kan reparere listen, så den fungerer? BKP (diskussion) 15. sep 2012, 11:58 (CEST)
thread_title:  Atter er det galt